भीम एक मोबाइल पेमेंट ऐप है, जिसके जरिए यूजर्स पर्सन टू पर्सन मनी ट्रांसफर कर सकते हैं। अब इस ऐप पर नया फीचर अपग्रेड किया गया है, जिसकी मदद से यूजर्स मोबाइल के पोस्टपेड बिल, बिजली बिल, गैस बिल, पानी के बिल और दूसरी तरह के कई बिलों का भुगतान कर सकते हैं। इसके अलावा अगर आप कुछ समय बाद बिल पेमेंट करना चाहते हैं, तो भीम ऐप में इसे सेव कर सकते हैं। अपग्रेड के साथ ही ऐप पर बिल पे करने के लिए कई कैटेगिरी मौजूद हैं, जिनमें पोस्टपेड मोबाइल और लैंडलाइन बिल, ब्रॉडबैंड, DTH, इलेक्ट्रिसिटी, गैस और वाटर जैसे विकल्प हैं। यहां आप BHIM ऐप के जरिए आप वोडाफोन, BSNL, आइडिया सेलुलर और टाटा डोकोमो के पोस्टपेड बिल का भुगतान कर सकते हैं. बिल का भुगतान करने के लिए यूजर्स को ट्रांसफर मनी सेक्शन पर जाकर यहां बिल पे (Bill Pay) ऑप्शन पर क्लिक करना होगा। अब यहां UPI एड्रेस डालकर बैंक अकाउंट से पैसे ट्रांसफर कर बिल भुगतान करना होगा। अगर आप भीम ऐप को इस्तेमाल करना चाहते हैं, तो अपने स्‍मार्टफोन में दिए गए गूगल प्‍ले स्‍टोर पर क्‍लिक करें और सर्च बार में जाकर National Payments Corporation of India (NPCI)लिखें। ये ऐप एंड्रायड के अलावा आईओएस प्‍लेटफार्म पर भी मुफ्त उपलब्‍ध है। ऐप को डाउनलोड करने के बाद आपको फोन में कुछ परमीशन देनी होगी, इसके बाद अपनी भाषा चुननी होगी। भाषा का चुनाव करने के बाद ऐप में ऐप में लगभग सभी बैंक आपके सामने आ जाएंगी, जिसमें से ऐप को जिस बैंक से कनेक्‍ट करना चाहते हैं, वो सलेक्‍ट करें और अपना एक पासकोर्ड सलेक्‍ट करें, जिसे डालने के बाद आप सारे ट्रांजेक्‍शन कर सकेंगे और बिल भुगतान कर सकेंगे।